**Beretning fra Fitness**

Året 2017 har ikke budt på de store aktiviteter fra Fitness afdelingen. Dette ønsker vi at lave om på her i 2018, hvor vi forventer at starte op med tilbud om udendørs træning for medlemmerne efter sommerferien. Vi sender derfor 2 instruktører på kursus i CrossGym (DGI’s svar på Crossfit), og måske de 2 instruktører kan genstarte FUT i hallen i vintermånederne. Det må tiden vise.

Det kræver dog, at vi er flere instruktører, hvilket kan være svært at skaffe. Der er ikke mange kurser i løbet af året, og vi kan derfor vente længere på, at få nye instruktører uddannet.

Vores medlemstal ligger pt på ca 265, hvilket er ok nu hvor vejret viser sig fra den helt gode side. I vinter lå vi på 330 medlemmer i snit. Tilsvarende et ok medlemstal.

*For Fitness:*

*Majken Havtorn*